«ጥሩ ሥነ-ጽሑፍ አቅርቡና አንድ ሚሊዮን ዶላር ትሸለማላችሁ የሚል ማስታወቂያ ቢወጣ ምናልባትም በርካታ የዓለማችን የሥነ-ጽሑፍ ባለሞያዎች ሥራዎቻቸዉን ያቀርቡ ነበር » ይላል፤ ሮይተርስ በድረ-ገጹ ትናንት ያስነበበዉ የጽሑፍ መንደርደሪያ። ጤና ይስጥልኝ አድማጮች እንደምን አመሻችሁ፤ እዉቅ የተባሉ የዓለም የብዙኃን መገናኛዎች የዘንድሮ የሥነ-ጽሑፍ ኖቤል ተሸላሚ ቦብ ዴይላን ደብዛ መጥፋት በግርምት ብሎም ለሙዚቀኛ የኖቤል ሽልማት ሲሉ በምጸት የተለያዩ መጣጥፎችን እያስነቡ ይገኛሉ። በዚህ ዝግጅታችን ስለ ቦብ ዴይላን ደብዛ መጥፍት በተመለከተ የተጻፉትን ጽሑፎች እያየን የእዉቁን ሙዚቀኛ ገጣሚ ሥራዎች እንቃኛለን።
